text: Stor opbakning til lille museum
  11 februar 2016 kl. 18.54
  Det kan være svært at få frivillig arbejdskraft, men opbakningen til Give-Egnens Museum er stor. 
  
  Mange foreninger og museer er afhængige af frivillig arbejdskraft. Det kan være en udfordring at få folk til at hjælpe, men det er det ikke på Give-Egnens Museum. Her har de 45 trofaste frivillige, der er en uundværlig hjælp for det lille museum. Else Bank Jørgensen er en af dem:
  - Jeg mener, at det er vigtigt at bakke op om museet. Det tiltrækker mange turister, skoleklasser og familier, som er med til at give liv til byen, lyder det fra Else Bank Jørgensen, der har hjulpet til i 10 år.
  Se med fra Give-Egnens Museum 
  Programmet Naboer besøgte i dag Give-Egnens Museum og tog en snak med frivillig Else Bank Jørgensen og så nærmere på, hvordan museet forbereder sig på vinterferiens store ryk ind med en udstilling om trolde og elverpiger. Se det på TV SYD+ kl. 19.55 og 22.40 eller på www.tvsyd.dk/naboer.
  